Shajamsidhi Matha

Shajamsidhi Matha e njohur edhe si Shambhunather Bjashartho Matha është një manastir hindu i vendosur në fshatin Shjamsidhi në perëndim të Pazarit Srinagar, në upazilën Srinagar, distrikti i Munshiganxhit të divizionit të Dhakës në Bangladesh. Afërsisht 247 vjeçar, ky manastir konsiderohet si monumenti më i lartë në Nënkontinentin Indian. Matha njihet me emrin e vendndodhjes së saj.

Historia
Përgjatë distriktit të Munshiganxhit ndodhen mjaft matha. Shajamsidhi Matha është një nga mathat më të vjetra. Këtë manastir e ndërtoi Shambhunath Maxhumdari, një banor i pasur i Bikrampurit. Kjo tregohet nga një mbishkrim në bengalisht mbi derën e anës jugore që tregon ndërtimin në vitin 1243 të kalendarit Bengalez / viti 1758 i kalendarit Shakabda (viti 1836 i kalendarit Gregorian). Thuhet se Sambhunathi e ndërtoi këtë manastir pasi u udhëzua për të ndërtuar një manastir në vend-kremimin e babait të tij në një ëndërr.

Përshkrimi
Matha është ndërtuar me tulla mbi një platformë  të lartë. Ajo është e ndarë në tre seksione. Pjesa e poshtme katrore është faltorja kryesore. Ky manastir në formë tetëkëndore është  i gjatë dhe  i gjerë së jashtmi dhe mure që janë  të trashë.

Në anën e saj jugore ndodhet një hyrje me hark me maja, me nga një panel drejtkëndor në të dy anët; ndërsa secila nga tre anët e tjera përmban tre panele drejtkëndore në suva, nga të cilët qëndrori është më i madh se ata anësorë. Mbi nivelin e arkitraut, të katër anët kanë relieve me dy harqe gjysmë-rrethorë, njëri mbi tjetrin, të vendosur brenda kornizave drejtkëndore nën një hark të madh gjysmë-rrethor. Një emblemë në allç është pikturuar në harqe të vegjël.

E gjithë sipërfaqja e mureve ka qenë suvatuar, por tani ka rënë në disa vende. Faltorja mbulohet nga një kupolë, mbi bazën e të cilës kulla shikhara është shndërruar në një formë tetëkëndore në seksionin e dytë.

Së brendshmi, kupola mbahet mbi pendentivë trekëndorë të harqeve gjysmë-rrethorë dhe shumë-kusporë të këndeve, ndërsa muret anësorë kanë relieve me panele zbukuruese harkore. Sipër këtyre paneleve harkore dhe harqeve këndore janë pikturuar medalione. Brendësia e kupolës është zbukuruar me dy fasha motivesh floreale në bazë.

Në seksionin e dytë ndodhen tetë shtylla në tetë kënde. Sipërfaqja e madhe drejtkëndore në secilën faqe është dekoruar me panele të mëdha dritaresh me grila të mbyllura. Sipër paneleve dritare vazhdojnë panele që përmbajnë një grup motivesh me koka të fryra gjarprinjsh dhe modele gjethesh në mënyrë alternuese përreth tetë faqeve. Mbi secilën nga tetë faqet ndodhet një dekorim i lakuar "çala", nga i cili ngrihet seksioni më i lartë i mathës në një majëz. Shikhara dikur kurorëzohej me një fund "kalasa", por që tani mungon, megjithëse trishuli (tridenti) prej hekuri qëndron akoma.

Është një matha e llojit me një shikhara me një seri përsëritëse modelimesh të lakuara vertikale, e ngjashme me Tempullin dyjar të Sonarangut.

Ky manastir konsiderohet si monumenti më i lartë në Nënkontinentin Indian. Lartësia e manastirit Shajamsidhi është , ndërkohë që lartësia e Minares Kutub në Delhi të Indisë është . Megjithatë, ndryshe nga Minarja Kutub, ai nuk është ruajtur dhe në këtë mënyrë është në gjendje të rrënuar. Gurët e çmuar dhe enët prej tunxhi të manastirit nuk ekzistojnë më, dyert dhe dritaret që zbukuronin strukturën origjinale janë vjedhur kohë më parë. Brenda manastirit, ndodhej një shivalinga prej guri  e lartë, që u vodh natën e 30 shtatorit 1995. Megjithatë, tani ajo funksionon si një tempull hindu dhe vijon të jetë akoma aktive.

 Galeri Pamjesh

Shiko gjithashtu
 Tempulli Dhakeshvari
 Tempulli i Xhoj Kalit
 Mandiri Ramna Kali
 Mandiri Shri Sidheshvari Kali
 Mandiri Lakshmi Narajan në Dhaka
 Tempulli Svami Bagh në Dhaka
 Tempulli Khelaram Data
 Xhaganath Ratha e Dhamrait
 Tempulli Raxharam Khalia
 Tempulli Dhanuka Manasa
 Mathurapur Deula
 Tempulli Radhakrishna, Sutrapur
 Ashrami dhe Tempulli Loknath Brahmaçari
 Ashrami Baba Loknath Brahmaçari
 Ashrami Svamibagh ISKCON
 Tempulli Baradeshvari Kali
 Sri Angani
 Sri Ganesh Pagal Sebashrami
 Tempulli dyjar i Sonarangut
 Tempulli Brahma Samaxh, Dhaka
 Gaudija Madhava Matha
 Rudrakar Matha
 Maizpara Matha
 Lista e tempujve hindu në Bangladesh
 Hinduizmi në Bangladesh
 Historia e Dhakës
 Arkitektura e Dhakës
 Arkitektura e Bengalit
 Lista e vendeve arkeologjike në divizionin e Dhakës

Referime

Kategoria:Ndërtesa të përfunduara në shekullin XIX
Kategoria:Tempuj hindu në Bangladesh
Kategoria:Manastire hinduiste